id en en en en id en en fr ms ca id en en en id en en fr ms ca id id en id id id ms id id id id ms id id id ms en ms ms ms ms ms id id ms id ms id id en nl de en en nl en en en id id en id en id en ms fr en id id en en en fa en en en en en en es en en ms en fr en en en en en id en en
Pendidikan Adalah Urusan Proses – Saifulislam.Com
Wednesday , August 31 2022
Pendidikan adalah daerah yang mengutamakan proses, mengatasi hasil.
Jika hasil yang menjadi keutamaan, mungkin saya kekal di dalam industri motivasi, dan tidak memilih terjun ke dunia pendidikan di sekolah.
Semasa mengendalikan program-program motivasi, saya cuba belajar melakukannya dengan baik, namun nature program itu sendiri yang bersifat jangka pendek, menjadikan ia berorientasikan hasil. Di hujung program, hasilnya perlu kelihatan. Sama ada insaf dan memeluk ibu bapa dengan ucapan maaf, atau bersemangat menuju dewan peperiksaan, serta borang maklum balas penuh dengan pujian dan kepuasan pelanggan, orientasinya adalah hasil.
Saya tidak pasti sebanyak mana hasil itu lekat dan bertahan.
Selepas program habis, akad saya dengan peserta program selesai.
Ia mungkin lebih mudah, tetapi nyata semakin lama dan kerap saya melakukannya, rasa tidak puas hati bertambah. Apa yang boleh saya ‘magiskan’ dalam tempoh sesingkat sehari atau tiga empat hari?
Berfikir mengenai hal ini, mendorong diri menterjemahkan hasrat dan impian pendidikan ke sekolah.
Sebab pendidikan mesti mengutamakan proses.
Hasil memang kita mahu. Buat apa melakukan sesuatu yang tidak berhasil. Tetapi hasil sebuah pendidikan selalu dipalsukan melalui pentaksiran yang sempit, lantas kita tertipu. Sebaliknya, proses yang diberi perhatian dan usaha, boleh menatijahkan hasil yang lebih luas daripada kemahuan pentaksiran formal.
Keduanya, hasil itu jalannya rencam. Kita sukar mengawal hasil agar jadi seperti yang ‘sepatutnya’. Sebab, faktor yang mempengaruhi pembelajaran seseorang itu hakikatnya berbagai-bagai. Ada yang kita boleh kawal, ada yang kita tidak boleh kawal.
Profesor John Hattie dari Australia, di dalam kajiannya yang berjudul Visible Learning for Teachers mengatakan bahawa pencapaian seorang murid dipengaruhi oleh beberapa faktor yang boleh dikategorikan kepada enam kelompok manusia iaitu:
Bayangkan, siapa di kalangan enam di atas yang kita boleh kawal? Selain dua iaitu kita sebagai guru, dan murid. Atau sebenarnya murid pun kita tidak boleh kawal. Lagi malang, kalau yang paling kita boleh kawal iaitu diri kita sendiri sebagai guru itu pun hilang kawalan diri!
Justeru, menyandarkan kekuatan diri semasa mendidik semata-mata kepada hasil, ia melelahkan dan mudah mengundang putus asa. Salah membina harapan. Membina sesuatu yang kita hanya satu daripada enam atau lebih lagi bahan binaannya.
Justeru, belajarlah memperbaiki proses, yakin dengan proses yang betul, jadikan proses pembelajaran, serta proses mengajar atau menyelia pembelajaran, sebagai sesuatu yang bermakna.
Ia permulaan kepada kurangnya keperluan kepada tsunami pengukuran.
Ukur, ukur dan ukur. Taksir, taksir dan taksir, dengan soalan “bagaimana kamu tahu benda yang kamu buat itu betul?” Jawapannya mudah ditipu melalui laporan dan dokumentasi yang dibuat-buat. Jawapan tulennya ialah memulihkan kepercayaan bahawa guru adalah tenaga mahir di bilik darjah, mereka tahu bagaimana sesuatu itu patut dilakukan, lalu dipercayai untuk melakukannya.
Bak kata pepatah Finnish, “esteet katoavat etevän tieltä” yang bermaksud, “halangan hilang di kembara sang mahir”.
Di sekolah, yang mahir itu adalah guru.
Moga dengan mengutamakan proses, warga pendidik lebih bernafas panjang.
Previous Clickbait di Netflix Yang Saya ‘Click’
Next Kalau Rindu, Mengapa Pergi Beribu Batu
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved